มงกุฎพระเจ้าจอร์จที่ 1

**มงกุฎพระเจ้าจอร์จที่ 1** () เป็นมงกุฎแห่งรัฐ (state crown) ที่จัดทำสำหรับพระราชพิธีบรมราชาภิเษกของพระเจ้าจอร์จที่ 1 

เมื่อคราที่พระเจ้าจอร์จที่ 1 เสวยราชย์ขึ้นเป็นพระมหากษัตริย์แห่งบริเตนใหญ่และ พระมหากษัตริย์แห่งไอร์แลนด์ในปี ค.ศ. 1714 ได้มีความคิดที่จะจัดถวายมงกุฎองค์ใหม่สำหรับใช้ในรัฐพิธีต่าง ๆ (เช่น รัฐพิธีเปิดประชุมรัฐสภา) เพื่อใช้แทนมงกุฎองค์เก่าที่สร้างในสมัยสมเด็จพระเจ้าชาลส์ที่ 2 ในปี ค.ศ. 1661 ซึ่งอยู่ในสภาพทรุดโทรมและเกินกว่าการบูรณะซ่อมแซมคืนสภาพเดิมได้ โดยรัตนชาติและแก้วต่าง ๆ ที่ประดับนั้นได้ถูกย้ายมาอยู่บนมงกุฎองค์ใหม่แทน มงกุฎองค์นี้ในปัจจุบันเหลือแต่โครงเปล่าที่ทำจากทองคำ และลูกโลกประดับบนยอดที่ทำจากอะความารีน ทั้งสองอย่างนี้ถือเป็นส่วนหนึ่งของเครื่องราชกกุธภัณฑ์แห่งสหราชอาณาจักร

[right|thumb|250px|'''[สมเด็จพระเจ้าจอร์จที่ 1 แห่งบริเตนใหญ่*' <br>และมงกุฎองค์นี้อยู่บริเวณเบื้องขวาของพระองค์]]

==รูปแบบ==
มงกุฎองค์นี้จัดสร้างโดยซามูเอล สมิธิน ช่างเพชรประจำราชสำนัก โดยมีจุดประสงค์คือเพื่อใช้แทนองค์เดิมที่สร้างในสมัย[[พระเจ้าชาลส์ที่ 2 แห่งอังกฤษ|สมเด็จพระเจ้าชาลส์ที่ 2]] และมงกุฎองค์นี้ยังได้ใช้ในพระราชพิธีบรมราชาภิเษกของ[[พระเจ้าเจมส์ที่ 2 แห่งอังกฤษ|พระเจ้าเจมส์ที่ 2]] [[พระเจ้าวิลเลียมที่ 3 แห่งอังกฤษ|พระเจ้าวิลเลียมที่ 3]] และ[[สมเด็จพระราชินีนาถแอนน์แห่งบริเตนใหญ่|สมเด็จพระราชินีนาถแอนน์]] โดยใช้รัตนชาติ และไข่มุกบางส่วนจากมงกุฎองค์เดิม พร้อมทั้งเพิ่มไข่มุกจำนวน 265 เม็ด เพชร 160 เม็ด มรกต 6 เม็ด และแซฟไฟร์ 2 เม็ด โดยมีมูลค่ารวมกว่า 1,440 ปอนด์ โดยมีการเปลี่ยนแปลงรูปทรงและตำแหน่งของรัตนชาติจากเดิมเพียงเล็กน้อย โครงมงกุฎที่ทำจากทองคำนั้นมีความสูง 20.4 ซม. และลูกโลกกับกางเขนปิดยอดมงกุฎมีความสูง 8.5 ซม.

ตัวเรือน[[มงกุฎ]]ประกอบด้วยส่วนโค้งจำนวน 2 โค้ง (สี่ก้าน) ตัวเรือนมงกุฎทำจากทองคำ เหนือจากตัวเรือนเป็นกางเขนแพตตี และ[[สัญลักษณ์ดอกลิลลี]] ลูกโลกด้านบนนั้นทำจาก[[เบริล|อความารีน]] กับยอดกางเขนซึ่งนำมาจากของที่ถูกเติมเข้าไปในมงกุฎพระเจ้าชาส์ลในปี [[ค.ศ. 1685]] ด้านบนเป็น[[กางเขน]]แพตตีตามหลัก 

ต่อมาในปี [[ค.ศ. 1727]] แก้วสีและ[[รัตนชาติ]]ต่าง ๆ ได้ถูกถอดออกและประดับแทนด้วย[[เพชร]]ที่เช่ามาซึ่งมีมูลค่าถึง 109,200 ปอนด์ และได้นำมาใช้ในพระราชพิธีบรมราชาภิเษกของ[[สมเด็จพระเจ้าจอร์จที่ 2 แห่งบริเตนใหญ่|สมเด็จพระเจ้าจอร์จที่ 2]] แต่ปรับแต่งด้วยการดึงส่วนโค้งด้านบนซึ่งเคยหุบลงไปอยู่ตรงกลาง[[มงกุฎ]] ให้ยืดขึ้นมาเหมือนมงกุฎในสมัยนั้น ดังที่เห็นในปัจจุบัน โดยลูกโลกที่ทำจาก[[เบริล|อความารีน]] และกางเขนยังคงอยู่ครบ

[[ไฟล์:Imperial State Crown of George I.jpg|thumb|ภาพเขียนสีน้ำจากของมงกุฎองค์จริง วาดโดยจิตรกรเบอร์นาร์ด เลนส์ที่ 3 ในปี ค.ศ. 1731]]

==การใช้งาน==
ต่อมาได้ใช้งานในพระราชพิธีบรมราชาภิเษกของ[[สมเด็จพระเจ้าจอร์จที่ 3 แห่งสหราชอาณาจักร|สมเด็จพระเจ้าจอร์จที่ 3]] และอีกครั้งในรัชสมัยของ[[สมเด็จพระเจ้าวิลเลียมที่ 4 แห่งสหราชอาณาจักร|สมเด็จพระเจ้าวิลเลียมที่ 4]] 

ต่อมาในปี [[ค.ศ. 1820]] ได้มีการบูรณะซ่อมแซมครั้งใหญ่อีกหน เนื่องจากพบว่า[[มงกุฎ]]นั้นไม่เหมาะสมสำหรับการใช้งาน และอยู่ในสภาพย่ำแย่ รวมถึงการเปลี่ยนลูกโลกที่ทำจาก[[เบริล|อความารีน]] ซึ่งได้พบว่าเป็นเพียงแก้วย้อมสีน้ำเงินเท่านั้น และหลังจากเสร็จการบูรณะแล้ว ได้นำขึ้นถวายเพื่อให้ใช้ในพระราชพิธีบรมราชาภิเษกของ[[สมเด็จพระเจ้าจอร์จที่ 4 แห่งสหราชอาณาจักร|สมเด็จพระเจ้าจอร์จที่ 4]] แต่ทรงเลือกที่จะทรง[[มงกุฎ]][[เพชร]]ของพระองค์เองในพระราชพิธี และในที่สุดก็ได้ใช้ในพระราชพิธีบรมราชาภิเษกของ[[สมเด็จพระเจ้าวิลเลียมที่ 4 แห่งสหราชอาณาจักร|สมเด็จพระเจ้าวิลเลียมที่ 4]] ในปี [[ค.ศ. 1831]]

พระราชพิธีที่เป็นครั้งสุดท้ายที่มีการใช้งานมงกุฎองค์นี้ คือในรัชสมัยของ[[สมเด็จพระราชินีนาถวิกตอเรียแห่งสหราชอาณาจักร|สมเด็จพระราชินีนาถวิกตอเรีย]] ซึ่งถือนำหน้าพระองค์ในรัฐพิธีเปิดประชุมสภาในช่วงต้นรัชกาล (ซึ่งในครั้งหนึ่งเคยตกพื้นและได้บุบลง) แต่ช่วงก่อนพระราชพิธีบรมราชาภิเษกของพระองค์นั้นได้ถูกแทนที่โดย "[[มงกุฎอิมพีเรียลสเตต]]" องค์ใหม่ซึ่งประดับ[[อัญมณี]]ส่วนใหญ่ของมงกุฎองค์เดิม ซึ่งถูกทิ้งเหลืออยู่เพียงแต่โครง ซึ่งต่อมาโครงของ[[มงกุฎ]]องค์นี้ และโครงของมงกุฎราชาภิเษกสมเด็จพระเจ้าจอร์จที่ 4 และโครงของ[[มงกุฎพระราชินีอเดลเลด]] ได้ถูกขายให้กับช่างเพชรประจำราชสำนักในขณะนั้น

ต่อมาโครงที่เหลืออยู่ของ[[มงกุฎ]]องค์นี้ได้ทูลเกล้าฯถวาย[[สมเด็จพระราชินีนาถเอลิซาเบธที่ 2 แห่งสหราชอาณาจักร|สมเด็จพระราชินีเอลิซาเบธที่ 2]] ในปี [[ค.ศ. 1995]] และจัดแสดงอยู่ที่หอมาร์ติน ภายในบริเวณ[[หอคอยแห่งลอนดอน]]

==อ้างอิง==
* *The Crown Jewels'' - booklet published by the Tower of London.

## ดูเพิ่ม
* เครื่องราชกกุธภัณฑ์แห่งสหราชอาณาจักร

หมวดหมู่:เครื่องราชกกุธภัณฑ์สหราชอาณาจักร‎
หมวดหมู่:พระเจ้าจอร์จที่ 1 แห่งบริเตนใหญ่‎